मंगल ग्रह
भारतीय अंतरिक्ष अनुसंधान संगठन (इसरो) के अध्यक्ष जी. माधवन नायर ने कहा है कि भारत २०१३ तक मंगल के लिए एक अभियान शुरू करेगा। इसरो ने मंगल पर अंतरिक्ष यान भेजने के लिए तैयारी शुरू कर दी है। इस यान को लाल ग्रह के वातावरण के अध्ययन के लिए मंगल की कक्षा में ध्रुवीय उपग्रह प्रक्षेपण यान (पीएसएलवी) की सहायता से भेजा जाएगा। मंगल परिक्रमा यान ग्रह के चारों ओर ५०० x ८०,००० कि॰मी॰ की कक्षा में रखा जाएगा और करीबन २५ किलो के वैज्ञानिक पेलोड को ले जाने का एक प्रावधान होगा।
भारत द्वारा प्रक्षेपित विदेशी उपग्रहों की सूची
भारत अब तक 21 देशों के 57 उपग्रह प्रक्षेपित (लांच) कर चुका है। बाहरी देशों के लिए वाणिज्यिक प्रक्षेपणों (कमर्शियल लांच) पर वार्ता इसरो की वाणिज्यिक शाखा एनट्रिक्स कॉरपोरेशन सभी उपग्रहों को इसरो के ध्रुवीय उपग्रह प्रक्षेपण यान (पोलर सैटेलाइट लांच व्हीकल) के एक्सपेंडेबल लांच सिस्टम से लांच किया गया है। 2013 और 2015 के बीच भारत ने 13 देशों के 28 उपग्रह प्रक्षेपित किये जिससे इसरो को यूएस$ 101 मिलियन की राजस्व (रेवेन्यू) प्राप्ति हुई। 2016, में भारत 7 अलग देशों के 25 विदेशी उपग्रह लांच करेगा।